Page:Vocal miscellany.pdf/46



I trow my heart was douf and wae,
 * When Jamie gade awa'.

But weel may the boatie row,
 * And lucky be her part,

And lightsome be the lassie's care,
 * That yields an honest heart.

When Sawney, Jock, and Janetie
 * Are up, and gotten lear,

They'll help to gar the boatie row,
 * And lighten a' our care.

The boatie rows, the boatie rows,
 * The boatie rows fu' weel,

And lightsome be her heart that bears
 * The murlain and the creel.

And when wi' age we're worn down,
 * And hirpling round the door,

They'll row to keep us dry and warm,
 * As we did them before.

Then wecl may the boatie row,
 * She wins the bairns' bread;

And happy be the lot o' a',
 * That wish the boatie speed.